JohanHeinsen/ENO huggingface dataset:
Aarhuus Stifts-Tidende, 1835-12-03
(Af et Brev fra Kbhvn, af 24de Novbr.)De har ønsket at faae at vide, hvilke Meninger der her ere udbredte i Publikum om nogle af de Deputerede; de Domme, der ere blevne mig bekjendte, vil jeg med Fornøielse meddele Dem, de støtte sig naturlig paa Relationer fra nogle af de Deputerede. Professor Schouw roses af Alle som en fortræffelig Præsident; Algreen-Ussing har ved sin i høi Grad respectable og fortjenstfulde Opførsel i Stænderforsamlingen udryddet enhver Tvivl, der kunde være opstaaet om hans Liberalitet ved hans famøse Trykkefriheds-Artikler i "Dagen, der dog upaatvivlelig, som han ogsaa selv har sagt, have havt en særdeles gavnlig Jndflydelse paa hvad der efter den Tid er skrevet. Proprietair Tutein har erhvervet sig et stort Navn blandt de Deputerede, og kan maaskee betragtes som en af det liberale Parties : den langt overveiende Majoritets Ledere i Forsamlingen. (V. S.) Madersleben, 15de Novbr. J vor Egn bliver for nærværende Tid holdt en stor Jagtfest til Ære for D. Durchlauchtigheder Hertugen og Prindsen af Augustenborg. J hele forrige Uge har det i Haderslev Amt, Jægernes Paradiis, særdeles talrige Jagt-Personale samt Dilettanter og øvrige Tilbehør været i uafladelig Bevægelse, og det synes, at denne Herlighed endnu ikke er tilende. At Bønderne have været sammenkaldte paa sædvanlig Viis, behøver næsten ikke at bemærkes, da det desværre synes at være antaget som Regel, at en uoverskuelig Tros af Mennesker er fornøden til at give en saadan Fest den tilbørlige Glands. - Men det Sørgeligste ved Sagen er at Bønderne ved saadan Leilighed blive personligt mishandlede paa den afskyeligste Maade, saa at man næsten skulde troe, at Livegenskabets Tid er vendt tilbage. Vel hedder det, at der for Begyndelsen af den sidste Jagtfest var bleven uddeelt den Parolbefaling, at Jngen maatte understaae sig, at prygle Bønderne ; men hvorlidet man bryder sig om deslige Ordrer, fordi man maaskee troer, at det ikke dermed er saa nøie meent, viste desværre Følgerne allerede af den første Dags Klapjagt. Blandt den Mængde, som Hunde opstillede Bønder, befandt sig et Par som vare traadte ud af Geledet for at banke deres Hænder, eftersom det just var meget koldt. Dette maa have opvakt nogle Jægeres Mishag, thi der kom strax et Par af dem sprængende hid. Men istedetfor at straffe de Skyldige, faldt de, formodentlig i Tjenesteiver, over en Tredie, som stod gandske rolig, og mishandlede ham med Hundepidsken saalænge indtil han laae blodig paa Jorden. Og mueligt havde han maattet opgive Aanden under disse Uhyrers Nævehug og Pidskeslag, hvis ikke hans Sidemænd havde befriet ham af deres Kløer. Jlde tilredt blev han bragt hjem, og ligger endnu tilsengs. Denne skjændige Begivenhed gjorde ikke noget Skaar i den glimrende Fest, men over By og Land raabes høit af Uvillie derover, og sandelidet er paa høie Tid at dette Uvæsen standses. (Kieler Corresp.)¬
Aarhuus Stifts-Tidende, 1835-12-03
J Eckernförde har nylig tildraget sig en interessant Toldhistorie. Foermand Joachim Trede fra Flensborg var kommen dertil med Fragtgods; Toldassistenten indfandt sig strax for at visitere Vognen, og der befandtes 10 Topper Sukker hvorpaa der ingen Passeerseddel havdes. Told assistenten laae Beslag derpaa, medens Foermanden protesterede derimod, i den Formening, at han ingen Passeerseddel behøvede, efter som han ikke umiddelbart var kommen fra noget Toldsted, eller ogsaa, hvis det var fornødent, kunde forskaffe den sidenefter. Jmidlertid lod Toldassistenten tage Sukkeret af Vognen og sætte det ind i Vognmand Bandholzs Forstue, hvorpaa han gik bort for at hente Nogen, der kunde bringe Sukkeret hen til Pakhuset, da Trede vægrede sig derved. Men i hans Fraværelse blev Sukkeret stiaalet bort fra Forstuen. Nu er det Spørgsmaalet, om ikke Toldbetienten bør erstatte Foermanden det bortstiaalne Sukker? Den nylig i sin kraftfuldeste Manddomsalder (37 Aar) pludseligt afdøde Rector ved den Slesviger Domskole, Olshausen, havde gandske nylig befundet sig frisk og munter i sin Families Kreds, da et Slagflod ramte ham pludseligt og endte hans virksomme Liv. Han havde i 14 Aar været Conrector ved bemeldte Skole, og var først for et halvt Aar siden tiltraadt Rectoratet i den hæderligst bekjendte Professor Schumachers Sted. Ved hans Grav græde Hustrue og 7 umyndige Børn.
Aarhuus Stifts-Tidende, 1835-12-03
Aarhuus. Der er kommet Efterretning hertil fra Samsøe, at der nærved samme har siden i Søndags staaet et stort tremastet Skib paa Grund. Nogle Fartøier ere i Gaar afgaaede herfra med Mandskab for, om muligt, at staae det bi
Aarhuus Stifts-Tidende, 1835-12-03
Bekjendtgjørelser. Skjøndt ofte prøvet af Livets Gjenvordigheder, ramte mig dog Skjebnens allertungeste Slag, da Gud i Søndags Morges heel uventet behagede at bortkalde herfra min inderligt elskede Kone Henriette Caroline Marie født Saurbrey, 4 Dage efter at hun var bleven forløst med en Datter, i hendes 36te Aar og efter vort 4 1/2 Aars lykkelige Ægteskab, hvilket herved sørgeligst bekjendtgjøres fraværende Slægt og Venner. Jeg og tre Smaaglutter, der endnu ei kjende Modersavnet, have lidt et uerstatteligt Tab, thi at hun var den fortræffeligste Kone og Moder veed Enhver som kjendte hende og vort lykkelige Samliv. Hendes Lidelser vare haarde, men hun har dem med en sjelden Taalmodighed og et gudhengivent Sind. Gud give mig Kraft, og Styrke til at opdrage hendes efterladte Smaae, der altid var den første Gjenstand for hendes sjeldne omme moderlige Hjerte, og sende sin himmelske Trøst ned til os som elskede hende saa inderligt, til hendes høitelskede Forældre, naar de modtage dette Sorgens Budskab, indtil det er Herrens Villie at gjenforene os, for aldrig mere at adskilles. Aarhuus, den 2den Decbr. 1835. A. Th. Müller.
Aarhuus Stifts-Tidende, 1835-12-03
At det har behaget det alvise Forsyn, den 27de dennes, at bortkalde til et bedre Liv min elskede Mand, Peter Kiørboe, i sit Alders 58de Aar, efter flere Aars tiltagende Svagelighed og 3 Ugers Sygeleie, dette bekjendtgjøres herved sørgeligst for fraværende Slægt og Venner. Schægs Mølle, den 28de Novbr. 1835.
Aarhuus Stifts-Tidende, 1835-12-03
Paa egne og Børns Vegne M. sal. Kiørboe, født Sønnichsen.
Aarhuus Stifts-Tidende, 1835-12-03
Efter Reqvisition af Procurator Schmidt for vedkommende Udlægshaver, foretages Auction, Mandagen den 7de December førstkommende, om Eftermiddagen Kl. 2 og følgende Dage, over endeel hos Gjæstgiver G. F. Petersen her i Byen udlagte Løsøre, bestaaende af et heelt Gjæstgiver-Jnventarium, og desforuden endeel betydelig andet Løsøre, nemlig: flere forskjellige Slags Senge og Sengeklæder, Divaner, Piedestaler, Borde, Stole, Servanter, Skabe, Speile, Dækketøi med mere Linned, noget Sølvtøi, Kjøkkentøi af alle Slags, meget betydelig, endeel Steentøi, Brygge redskaber, et Billard med Tilbehør, en brillant Skriverpult, et Taffeluhr, nogle udmærkede musikalske Jnstrumenter: en Violoncel, en Contrabas, et Fortopiano, m. m., Alt for det meeste nyt og godt. – Cataloger ligge til Eftersyn hos Gjæstgiverne Kjeldsen i Horsens, Rudell i Randers og Schlawitz i Aarhuus. Hvilket herved bekjendtgjøres. Aarhuus, den 20de Novbr. 1835. Fleischer, Auctionsdirecteur.
Aarhuus Stifts-Tidende, 1835-12-03
Auction. Efter Begjæring af Hr. Vice-Consul Fabricius, som Commissionair for Capitain A. Glasser, blive Torsdagen den 10de December næstkommende, afholdt offentlig Auction i Consul R. Bergens Gaard i Skagen, over 148 større og mindre Foustager Mallaga Rosiner, 155 Matter med dito, 123 større og mindre Kasser Confect Rosiner, 4 Foustager og 32 Matte med Figner, 58 Kasser Citroner og Appelsiner, 41 Krukker Vindruer, 1 Fad Bomolie, 1 Tde. Viin, 1 Foustage Pommerantser, 6 Dito Potlod, 1 Pakke spanske Løg, Alt ilandbjerget i uhavareret Tilstand fra den under 7de dennes her strandede Skonnert Neptunus af Kjøbenhavn. Naar fornævnte Deel af Ladningen er solgt, forauctioneres den paafølgende Dag Skibets Taqvelage og Jnventarium, bestaaende af 22 forskjellige Seil, en sto Jern=Ankerkjetting, Ankertoug, Pertine, 3 Skibs-Ankere, staaende og løbende Gods, 2 Skibsbaade, Master, Rundholdter m.m. Auctionen begynder og Formiddagen Kl. 10. Conditionerne, hvoriblandt at Kjøberne paa Anfordring maa stille antagelig Caution, erfares paa Auctionsstedet. Lysthavende indbydes at møde til bestemt Tid og Sted. Skagens Byefogedcontoir, den 23de Novbr. 1835. v. Bergen.
Aarhuus Stifts-Tidende, 1835-12-03
Jfølge Beslutning, tagen under Laurs Nielsens og Margrethe Thomasdatters Sexarationsboe, bliver den bemeldte Boe tilhørende Gaard paa Grumstrup Mark i Wedslet Sogn stillet til 3de Auctioner som afholdes: Mandagen den 14de December, Mandagen den 21de December, og Mandagen den 28de December førstkommende, hver Gang Klokken 10 Formiddag. De 2de første Auctioner afholdes paa Herredernes Contoir, den 3die i Gaarden, som staaer for Hartkorn Ager og Eng 1 Tde. 3 Skpr. 2 Fdkr. 3/4 Alb., og hvormed følger dens Jndavl af Rug, Byg og Havre. J Jorderne er nedlagt 3 Tdr. Rugsæd. Ved 3die Auction bortsælges tillige en Boet tilhørende Parcel paa Hylcke Mark, af Hartkorn 1 Fdkr. 2 Alb. – Naar Budet paa Gaarden ved 3die Auction er approberet, bortsælges samme Dag dens Ind- og Udboe, Besætning og Jnventarium, hvoriblandt en Deel Sengeklæder, en Jern-Kakkelovn, en Dragkiste, en Kobber=Gruekjedel, 2 Heste og 1 Plag, 4 Køer, og 1 Kalv, 4 Soe, 7 Faar og 1 Væder, i beslagen Vogn, 1 dito Ploug, Harve, m.m. - Lysthavende indbydes. Woer og Rim Herreders Contoir i Horsens, den 28de November 1835. Bernth.
Aarhuus Stifts-Tidende, 1835-12-03
Ved Proclama af Dags Dato, der snarest mueligt vil vorde læst for vedkommende Over= og Underret, ere Creditorerne i Dødsboet efter Gaardmand Peder Malling Glud og Hustrue Mette Elisabeth Kjeldsdatter af Abildskou, Funder Sogn, Hids Herred, Wiborg Amt, overeensstemmende med Plakat 2den Juni 1819, indkaldte med 12 Ugers Varsel, til for mig, som Skifteforvalter, at anmelde og beviisliggjøre deres paa Boet havende Krav, hvilket herved endvidere bekjendtgjøres. Lysgaard og Hids Herreders Contoir, Dalsgaard, den 24de November 1835. H. H. Holm. Paa Grund af Kjøbet af en anden og større Eiendom agter Undertegnede underhaanden at sælge min eiende og paaboende Gaard i Weilbye, 1/2 Miil fra Aarhuus. Bygningerne afgive en smuk og beqvem Bolig endog for en Familie uden for Bondestanden, og Jorderne bestaae af circa 50 Tdr. Land, størstedelen udmærkede Jorder. – Høeavlet er 30 Læs Enghøe, og Tørveskiær haves i Overflødighed. – Hartkornet er 3 Tdr. 5 Skpr. 1/4 Alb., og Kirke- samt halv Kongetiende ere indkjøbte. Weilbye, den 29de Novbr. 1835. N. Fil. Efterat have tilkjøbt mig min Naboes Gaard her i Brabrand, har jeg paatænkt at sammenlægge begge Gaardes Udmarkslodder, der ligge gandske ved hinanden og udgjøre circa 80 Tdr. Land udmærket gode Jorder, samt derpaa at udfløtte den ene Gaards Bygninger. J Lodderne findes mere end tilstrækkelig Tørveskiær, og et Høeavl af 20 a 30 Læs, hvorhos bemærkes, at Eiendommen kun er 1/2 Miil fra Aarhuus og støder til Landeveien.
Aarhuus Stifts-Tidende, 1835-12-03
Saafremt der maatte findes en reel Liebhaver til denne Eiendom, er den at erholde tilkjøbs enten saaledes at Kjøberen selv flytter Bygningerne, eller saaledes at dette, i det mindste for Størstedelen, udføres af mig, men da nogle tilgrændsende Beboere have meldt dem som Liebhavere til Parceller deraf, vil den samlede Eiendom kun i 14 Dage være at erholde. Brabrand, den 25de Novbr. 1835. N. Buch.
Aarhuus Stifts-Tidende, 1835-12-03
Forskjellige Sorter Post, Bikube, Propatria- og Concept Papirer ere at faae hos S. Warberg.
Aarhuus Stifts-Tidende, 1835-12-03
Redigeres, trykkes og udgives 4 Gange ugentlig af Overkrigscommissair A. F. Elmanist.
Aarhuus Stifts-Tidende, 1835-12-04
No 193. December. den. Fredagen. med Brevposterne Den til Forsendelse. allene privilegerede. Kongelig allernaadigst Aarhuus Stifts-Tidende.
Aarhuus Stifts-Tidende, 1835-12-04
Nyheder fra Udlandet. Ostindien. Jfølge Beretninger fra Bombay skal der i Delhi være udbrudt en meget blodig Opstand mod Britterne, af hvilke en uhyre Mængde vare myn dede. Dog behøver denne Efterretning nærmere Bekræftelse.
Aarhuus Stifts-Tidende, 1835-12-04
Amerika. Man venter, at der vil udbryde en Krig mellem Syd= og Nordamerika. Der har allerede staaet en Træfning mellem et mexikansk og et nordamerikansk Krigskib. En Revolution skal være udbrudt i Carthagena og flere Steder i Columbien. Portugal. Ministerialforandringen i Lissaborstadfæstes. Marquis Loule (Dronningens Svoger der som bekjendt blev landsforviist af D. Miguel) er bleven Premier- og Udenrigsminister. Folket havde lydeligt yttret sin Glæde over denne Forandring. Som Grund til de forrige Ministres Fald fortælles, at Dronningen havde paa deres Raad sat fire Officerer, der havde udmærket sig i den sidste Krig, paa halv Gage, hvorpaa strax samtlige Officerer af Hovedstadens Garnison havde forlangt deres Afskeed. Deputationen blev modtaget meget naadig af Dronningen, der gav den til Svar, at den næste Dag skulde faae Besked. Og Dagen efter var Ministeriet afsat. En gelske Aviser omtale denne Begivenhed som en af Marquis Loule stiftet Jntrique, og formene, at det nye Ministerium vil ikke have lang Varighed.
Aarhuus Stifts-Tidende, 1835-12-04
Spanien. Den 16de Novbr. blev Cortesforsamlingen aabnet ved en Tale af Dronning Regentinden, i høistegen Person. J hendes Suite befandt sig Gesandterne fra Engelland, Frankrig, Portugal, Syd og Nordamerika samt Danmark, Sverrig, Belgien og Grækenland. Hs. Maj. holdt sin Throntale med stærk og tydelig Stemme, og den fandt almindeligt bifald. Om Aftenen var hele Madrid illumineret, og især hørtes lydelig Folkejubel udenfor Premierministerens Hotel. Jfølge Privatbreve havde Jldesindede villet paa bemeldte Dag gjort alt muligt for at bringe en Opstand tilveie, men forgiæves. – J London er aabnet en Subscription til Udrustningen af de 100,000 Md.
Aarhuus Stifts-Tidende, 1835-12-04
som den spanske Regjering attraaer til Opstandens Undertvingelse. – (Engelske og franske Krigskibe samle sig stærkt ved de baleariske Øer. De skulle især have Ordre at passe paa den sardiniske Flaade. Det hedder, at Stormagterne skulle i Törlitz have besluttet, ei at erkjende nogensomhelst Regjering i Spanien, derikke er bygget paa den saliske Arvelov; og dertil hører hverken Regentinden eller hendes Datter. Det Laan af 25 Millioner Fr., som Kongen af Neapel har faaet hos de italienske Fyrster til Prætendentens Understøttelse, skal være skeet paa Vilkaar af, at D. Carlos hverken skal betale Capital eller Renter førend han kommer paa Thronen.)
Aarhuus Stifts-Tidende, 1835-12-04
Tydskland. Allgem. Zeitung vil vide, at en meget vigtig Overeenskomst om Østens Anliggender er sluttet i Toplitz. (Og saaledes vil formodentlig Sløret lidt efter lidt vorde løftet?) Den franske Gesandt i Frankfurt skal have meldt hjem til Paris: "at Jnd trykket af Keiser Nicolaus's Tale i Warschau er i Tydskland af saadan Beskaffenhed, at den russiske Jndflydelse nu er der tilende. Kongen af Baiern har tiltraadt sin Reise til Grækenland. (Det er en ubehagelig Omstændighed for Hs. M. Reise, at Choleraen har paa den ene Side yttret sig i Triest, og paa den anden Side i Over-Jtalien f. Ex. i Staden Mailand.) – Fra det Preussiske klages over stærkt tiltagende Folkeudvandring. - J det Baierske er allerede faldet en saadan Sneemasse, at man længe ikke mindes Mage dertil. – J den industrieuse Stad Hirschberg, i det Reussiske, er ved Jldsvaade afbrændt 72 Huse, foruden Kirken og Raadhuset.
Aarhuus Stifts-Tidende, 1835-12-04
Fædrelandet. Rhvn. den 1ste Decbr. Proceduren for Høiesteret i den af Generalsiskalen paa Embedsvegne mod Professor David indankede Sag begyndte i Gaar Formiddags Kl. 9. Justitsraad Sporons Defension begyndte i Dag Formiddag Kl. 10. Og efter al Sandsynlighed vil der først i Morgen (Onsdag) falde Dom(Khousp.) i Sagen.
Aarhuus Stifts-Tidende, 1835-12-04
Da En af de Deputerede i Stænderforsamlingen, Hofjægermester Grev Danneskjold-Samsøe, Familieanliggender er reist til Engelland, vil som en Følge deraf Supleanten Commandeurkapt. Wulff indtræde som Deputeret ved Stænder-Fors. i Roes(S. Bl.) kilde.
Aarhuus Stifts-Tidende, 1835-12-04
De 50,000 Rbd. i Classelotteriet bleve dennegang vundne af en Gartnersvend paa Østerbroe, J Adresavisen for 26de Novbr. læstes ikke færre end 6 Carmina i Anledning af Hr. Conferentsraad Bugges Fødselsdag den 27de Novbr. Noglaf dem tale om "Avinds Saar, om "Ondskabs hvasse Piil, &c. Den besjungne Veteran gaaer nu i si 82de Aar.
Aarhuus Stifts-Tidende, 1835-12-04
J kortere Tid end 4 Uger ere 4 nye Kassede, fecter komne til Publikums Kundskab, nemlig Hofkas sererens, to Herredsfogders og en vestindisk Skiftefor(Danske Statsven No. 1.) valters.
Aarhuus Stifts-Tidende, 1835-12-04
Cand. theol. M. Rønne er kaldet til Præstved almindeligt Hospital og Abel Cathrines Bode heri Staden.
Aarhuus Stifts-Tidende, 1835-12-04
Blandt literaire Nyheder, der snart kunne ventes, omtales : en fyensk Reise af Oehlenschlæger; Guldmageren, en Roman af Professor Hauch i Sorøe; og anden Aargang af Holst poetiske Nytaarsgave, med Professor Heibergs Portrait.
Aarhuus Stifts-Tidende, 1835-12-04
Resultatet af den fra 6te til 13de Novbr. afholdte mundtlige juridiske Exammen for Ustuderede var 14 Beqvem og 8 Ei ubeqvem. Beqvem fik A. Bentzen, H. Buchholdt, C. Henrichsen, J. Hoff, L. Lund, J.P. Møller, N. A. Møller, P. Møller, P. J. Poulsen, P. Ravn, C. Scharling, L. Sørensen, H. Teilmann og M. Tüchsen. Ei ubeqvem: N. Bierring, A. Glerup, J. C. Jørgensen, C. Luplau, A. Neess, A. Ottesen, V. Prom og C. F. Risom.
Aarhuus Stifts-Tidende, 1835-12-04
Mandagen den 25de Novbr. holdt det Harboeske Enkefrue=Kloster sit hundredaars-Jubilæum. Ved en Tale af Prof. Brorson, der for 40 Aar siden havde begyndt sin geistlige Bane, som Stiftelsens Prædikant, blev Stifterindens Minde ihukommet. (Dette Kloster er stiftet af Geheimeraad Harboes Enke, som ogsaa har stiftet Jomfrue=Klosteret Støvringgaard i Jylland. Hver Frue har 2 Værelser samt Kjøkken, Spisekammer og Kielder, og for hver to Fruer er et Pigekammer, Fruernes Antal er 12, hvortil efter Fundatsen, skal vælges de nødtørftigste og gudsfrygtigste Enker efter Mænd som have staaet i en af Rangforordn. 5. første Klasser.)¬
Aarhuus Stifts-Tidende, 1835-12-04
- Af Professor Sibbern er udkommet: "Patriotiske Jntelligentsblade, nærmest i Anledning af Provindsialstændernes Forsamling i Roeskilde, 1ste Hefte.
Aarhuus Stifts-Tidende, 1835-12-04
Kgl. Hofguldtrækker Loria bekjendtgiør, at de for Fremtiden reglementerede Guldgaloner til Beenklæder for Hofkavalierer ere at erholde hos ham efter den allernaadigst approberede Prøve.
Aarhuus Stifts-Tidende, 1835-12-04
Søndagen den 13de Decbr. skal være offentlig Maskerade hos Knirsch i Hotel d'Angleterre.
Aarhuus Stifts-Tidende, 1835-12-04
Ved Konstberiderselskabets Forestilling i Søndags vistes ogsaa en Hunds overordentlige Dressur, under Navn af den berømte Jldhund, eller Cerberus i Helvedporten. – J Fyen er for Øieblikket en Post ledig af særdeles Vigtighed; det er Forstanderposten ved Skaarups Seminarium, hvis hidtilværende Bestyrer, Amtsprovst Wedel, i sin høie Alder, har resigneret. Gagen er 500 Rbd.
Aarhuus Stifts-Tidende, 1835-12-04
Concerten i Roeskilde Domkirke var en herlig Nydelse for Musikelskere. Jsær udmærkede sig Mandfolkechorene, Gersons Pater=Noster, og Weyses Miserere, der blev afsjungen vexelviis fra begge Enderne af Kirken, som var smukt oplyst fra Gallerierne.
Aarhuus Stifts-Tidende, 1835-12-04
- Galanteriehandler Hos paa Østergade har opgivet sit Boe, og Handelshuset Gram & Søn har erholdt dets til Skiftebehandling opgivne Boe igjen extraderet til fri Raadighed.
Aarhuus Stifts-Tidende, 1835-12-04
J forrige Uge døde her i Staden 25 af Kopper, og i havde dræbt sig selv.
Aarhuus Stifts-Tidende, 1835-12-04
Stænderforsamlingen i Roeskilde. Efter flere Dages Discussioner angaaende Sagen om "Grosserernes Handelsret, blev Resultatet følgende: Committeens Forslag, at Grossererne skulle være berettigede til, til udenbyes Kjøbmænd at sælge flere til et enkelt Handelslaug henlagte Varesorter, hvis samlede Værdie udgjør 20 Rbd., blev bifaldet med 61 St. mod 4. Committeens andet Forslag, at en Grosserer efter 5 Aars Forløb kan indtræde i hvilketsomhelst Handelslang, blev bifaldet med 36 St. mod 29. Det af Prof. Haagen gjorte Forslag, om ønskeligheden af en almindelig Handelsfrihed, bifaldtes med 60 St. mod 4. En Motion af Etatsraad Steenfeldt, at det ikkun i visse Qvantiteter burde tillades Grossererne at sælge visse Varesorter, blev forkastet med 61 St. mod 1; og ligeledes forkastedes, med 51 St. mod 14, et Forslag af samme om Ophævelsen af de Grossererne paaliggende Forpligtelser til at gjøre Indskud i Statskassen, 1 og til at bevise, at de eie en Formue eller visse Skibsparter. Ønsket om en almindelig Handelsfrihed udtales i de Udtryk at det maatte behage Hs. M. at tage under allerhøieste Overveielse, om ikke en almindelig Handelsfrihed maatte, efter en vis Tids Forløb, kunne, ved Ophævelsen af de nuværende Handelslaugsindretninger, tilstaaes, og derved aabnes Talentet Leilighed til, paa en mere passende Maade at udvikle sig, uden at opoffre 8 eller 10 af de bedste Leveaar paa et som oftest Aanden nedtrykkende Arbeide." Procurator Nye foredrog derefter et af ham anmeldt Andragende, som gik ud paa: 1) at ingen Bevillinger til Brændeviinsbrænderiers Anlæg paa Landet i Sjællands, Fyens og Lollands-Falsters Stifter for Fremtiden maatte tilstaaes; 2) at, dersom dette ikke maatte finde Hs. M.s Bifald, Brændeviinsbrænderierne i Kiøbstæderne da maatte blive satte paa lige Fod med Landbrænderierne efter Resol. af 19de Aug. 1835, eller i Overeensstemmelse med de Forandringer, denne i dens Jndhold maatte undergaae, saavel i Henseende til Brænderi=Af giftens Beregning efter en aldeles lige og eensartet Maalestok, som i Henseende til dens Størrelse, indbegreben Formalings=Afgiften, som Brændeviinsbrænderne i Kjøbstæderne nu erlægge. Den kongl. Commissarius fandt sig foranlediget til at gjøre nogle bemærkninger i Anledning af dette Andragende, hvorefter det med en Stemmefleerhed af 64 St. imod 1 blev vedtaget, at en Committee skulde nedsættes til denne (St. T.) Sags Overveielse.
Aarhuus Stifts-Tidende, 1835-12-04
Atter er et Nr. af Eckernforder Wochenblatt af Politiet lagt under Beslag. Ved at anmelde dette, meddeler Kieler Correspondenzblatt tillige et Register over det seqvestrerede Blads Jndhold og yttrer den Formening, at det er Oversættelsen af en Artikel af Kjøbenhavnsposten, der har foranlediget Øvrigheden til dette Skridt, uagtet, som det hedder i benævnte Blad, Pressen i Hertugdømmet Slesvig er mindre indskrænket end i Kongeriget Danmark. Det synes saaledes eget nok, at en Artikel, som i Residentsstaden circulerer frit, standses, ja vel endog aldeles undertrykkes i en tydsk Provinds, som dog ikke staaer under det tydske Forbunds Love.
Aarhuus Stifts-Tidende, 1835-12-04
Den i Slesvig gjældende Lovgivning har nemlig ingen Bestemmelse for, hvorvidt et saadant standset Blads videre Skjæbne skal afgjøres ved Domstolene eller ikke. Saaledes er det samme Blads Nr. 40, som for ikke længe siden lagdes under Beslag, trods alle Forestillinger derom, til dette Øieblik endnu standset, uden at der fra Regjeringens Side er foretaget noget Videre for eller imod det. (Hus. Av.)
Aarhuus Stifts-Tidende, 1835-12-04
Saaledes er Pressens Tilstand for Øieblikket i Slesvig, hvor der ikke er nogen Censur. Hvorledes den paa samme Tid er i Holsteen, under Censurens Varetægt, kan skjønnes, naar man erfarer, at Potitimesteren i Kiel (Justitsr. Wittrock, har udslettet af "Kieler Correspondenzhlatte en af den Berlingske Avis optagen Annonce om, at der i Kjøbenhavn er udkommen en Brochure, som har den Titel: "Forslag til Hr. Conferentsr. og Geheimekabinetskasserer Bugge, Rd. af D. og Om. om, med allernaadigst Tilladelse, maanedlig at udgive sit Kasse-Regnskab i Trykken." Censor i Kiel anseer det altsaa for stridende imod sin Jnstrux, at Holstenerne faae at læse, at en Brochure med en saadan Titel er udkommet i Kjøbenhavn. (Khousp.) Det Oldenborgske Jnf. Regiment (i Rendsborg) fri rede den 20de Novbr. en sjelden Fest, nemlig dets værdige Commandeurs, Oberst v. Hincks Haarige Tjeneste Jubilæum. Regimentets Officeerkorps overrakte ham en forgyldt Sabel, og samtlige Underofficerer en Sølv Ærespokal.